1. ΚΑΝΟΝΙΣΤΙΚΗ ΔΙΑΤΑΞΙΣ υπ’ αριθ. 1 ΤΗΣ ΙΕΡΑΣ ΣΥΝΟΔΟΥ ΤΗΣ ΕΚΚΛΗΣΙΑΣ  ΤΗΣ ΕΛΛΑΔΟΣ της 30 Απρ./23 Μαΐου 1969 (ΦΕΚ Α΄  96) Περί του τρόπου τακτοποιήσεως των εκτάκτων υπαλλήλων, ως και διορισμού προς πλήρωσιν επειγουσών αναγκών. Έχουσα υπ’ όψιν: 1.Το άρθρ. 1 του Συντάγματος. 2.Τα άρθρ. 1, 38 και 51 παρ. 1 του Ν.Δ. 126/1969 «περί Καταστατικού Χάρτου της Εκκλησίας της Ελλάδος». 3.Την ανάγκην θεσπίσεως μεταβατικών διατάξεων δια την μέχρι της δημοσιεύσεως του Κώδικος των Εκκλ. Υπαλλήλων και της δι’ αυτού ρυθμίσεως του τρόπου τακτοποιήσεως των εκτάκτων υπαλλήλων, και διορισμού προς πλήρωσιν επειγουσών αναγκών, αποφασίζει: Τακτοποίησις εκτάκτων. Άρθρ.1.-1.Το υφ’ οιανδήποτε σχέσιν εργασίας, Δημοσίου ή Ιδιωτικού Δικαίου προσληφθέν μη τακτικόν προσωπικόν των Νομικών Προσώπων της Εκκλησίας της Ελλάδος, των συσταθέντων προ του Ν.Δ. 126/1969 «περί Καταστατικού Χάρτου της Εκκλησίας της Ελλάδος», ή των δυνάμει του άρθρ. 1 του εν λόγω Ν.Δ/τος καθισταμένων Εκκλησιαστικών Οργανισμών (ΟΔΔΕΠ, κλπ.), ως και των Εκκλ. Ιδρυμάτων, απολαύει κατ’ αρχήν του δικαιώματος της υπηρεσιακής τακτοποιήσεως, είτε δια διορισμού εις τακτικάς θέσεις, είτε δια συμβάσεως Ιδιωτικού Δικαίου αορίστου διαρκείας, επί τη βάσει του Ν.Δ. 169/1969 «περί τακτοποιήσεως των εκτάκτων υπαλλήλων των Δημοσίων Υπηρεσιών και Ν.Π.Δ.Δ.» ισχυούσαντος καθ’ ον χρόνον το εν λόγω προσωπικόν διείπετο υπό των κειμένων δι άπαντας τους υπαλλήλους Ν.Π.Δ.Δ. διατάξεων. 2.Το είδος και η διαδικασία τακτοποιήσεως θέλει ρυθμισθή δια των μεταβατικών διατάξεων του κατά την παρ. 4 του άρθρ. 38 του Ν.Δ. 126/1969 προβλεπομένου Κώδικος Εκκλησιαστικών Υπαλλήλων, εις τας υπ’ αυτού προβλεφθησομένας θέσεις τακτικάς και επί συμβάσει, αναλόγως προς τα επί των δημοσίων υπαλλήλων κρατούντα, λαμβανομένων υπ’ όψιν των ιδιομορφιών εκάστης κατηγορίας των Νομικών Προσώπων Δημοσίου Δικαίου της Εκκλησίας της Ελλάδος. 3.΄Απαντες οι μη τακτικοί υπάλληλοι, ως και οι δικαιούμενοι επανεντάξεως τακτικοί υπάλληλοι, κατά το άρθρ. 9 του Ν.Δ. 169/1969, της Ιεράς Συνόδου, της Ιεράς Αρχιεπισκοπής Αθηνών και των Ιερών Μητροπόλεων, ως και των Εκκλησιαστικών Οργανισμών και Ιδρυμάτων, δέον όπως υποβάλωσι τας αιτήσεις αυτών εντός διμήνου από της ενάρξεως της ισχύος του Ν.Δ. 169/1969 εν αις δέον όπως περιλάβωσι πάντα τα στοιχεία και πιστοποιητικά της προσωπικής και υπηρεσιακής αυτών καταστάσεως, κατά το σχετικόν υπόδειγμα. 4.΄Αμα τη λήξει της εν λόγω προθεσμίας, ο Πρόεδρος της Ιεράς Συνόδου προκειμένου περί υπαλλήλων αυτής, ή ο οικείος Ιεράρχης προκειμένου περί υπαλλήλων των Εκκλ. Οργανισμών και Ιδρυμάτων, θέλουσι προβή εις σύνταξιν Ειδικής Υπηρεσιακής Εκθέσεως περί πάντων των τακτικών και μη τακτικών υπαλλήλων των υπ’ αυτούς Υπηρεσιών και Ιδρυμάτων, ανεξαρτήτως υποβολής ή μη αιτήσεως και, προκειμένου περί εκτάκτων, μετά προτάσεως περί διορισμού ή μη εις τακτικήν ή επί συμβάσει Ιδιωτικού Δικαίου θέσιν, κατά το σχετικόν υπόδειγμα. 5.Αι ως άνω Υπηρεσιακαί Εκθέσεις των Εκκλησιαστικών Υπαλλήλων τακτικών τε και μη, δέον όπως μέχρι της 30 Ιουν. 1969 υποβληθώσιν εις την Ιεράν Σύνοδον της Εκκλησίας της Ελλάδος, προς ρύθμισιν των θέσεων, των προσόντων, της διαβαθμίσεως και της βαθμολογικής ή μισθολογικής καταστάσεως και εξελίξεων αυτών. 6.Περατουμένης της διαρθρώσεως των θέσεων τα κατά τον χρόνον τούτον αρμόδια Υπηρεσιακά Συμβούλια θέλουσιν αποφανθή επί της επανεντάξεως των δικαιουμένων ταύτης τακτικών υπαλλήλων και περί του διορισμού των εκτάκτων εις τακτικάς θέσεις και διατηρήσεως ή μη των λοιπών εις θέσεις επί συμβάσει Ιδιωτικού Δικαίου. Προσωρινή διαδικασία επιλογής ΄Αρθρ.2.-1.Μέχρι της κατά τον Κώδικα Εκκλησιαστικών Υπαλλήλων καθιερώσεως παγίας  διαδικασίας    επιλογής   αυτών,   η   κατά  το  άρθρ. (Αντί της σελ. 52,21)  Σελ. 52,21(α) Τεύχος 388-Σελ. 113 Εκκλησιαστικοί Υπάλληλοι 33.Α.θ.1 136 124 παρ. 1 του Συντάγματος διαδικασία επιλογής των κληρικών εις θέσεις δι’ ας, κατά τας κείμενας διατάξεις απαιτείται ως προσόν η ιδιότης κληρικού, συνίσταται εις πρότασιν μεν του Προέδρου και απόφασιν της Διαρκούς Ιεράς Συνόδου, προκειμένου περί υπαλλήλων αυτής, εις πρότασιν δε του οικείου Ιεράρχου και απόφασιν της Διαρκούς Ιεράς Συνόδου, προκειμένου περί υπαλλήλων της Ιεράς Αρχιεπισκοπής και των Ιερών Μητροπόλεων, ως και υπαλλήλων των Εκκλησιαστικών Οργανισμών, Σχολών και Ιδρυμάτων. Εις πάσας τας ως άνω περιπτώσεις, αι ατομικαί Πράξεις της Ιεράς Συνόδου περί διορισμού των αρμοδίως προτεινομένων κληρικών δημοσιεύονται εις την Εφημερίδα της Κυβερνήσεως. 2.Προκειμένου περί λαϊκών, διοριστέων εις συνεστημένας ή συνιστωμένας τακτικάς θέσεις, η κατά την προηγουμένην παράγραφον διαδικασία συνίσταται δια μεν το μέχρι και του 6ου βαθμού προσωπικόν εκ της κατά την ανωτέρω παράγραφον δια τους κληρικούς προβλεπομένης τοιαύτης, δια δε το άνω του 6ου βαθμού προσωπικόν απαιτείται: α)αξιολόγησις της θέσεως δια προσδιορισμού του βαθμού και του αντικειμένου αυτής ως και των δια την θέσιν ταύτην αναγκαίων τυπικών και ουσιαστικών προσόντων και προκήρυξις αυτής δια του περιοδικού «Εκκλησία» ή δια μιας ημερησίας εφημερίδος υπό της Ιερά Συνόδου δια της Επιτροπής Συντάξεως του Κώδικος Εκκλ. Υπαλλήλων, ενεργούσης ως Υποεπιτροπής της επί της Αρχιγραμματείας Μ.Σ.Ε. κατά το άρθρ. 16 παρ. 6 του Ν.Δ. 126/1969. β)επιλογή υπό του Προέδρου της Ιεράς Συνόδου, ή του οικείου Ιεράρχου, ή Διοικητικού Προϊσταμένου, προκειμένου δε περί Εκκλ. Οργανισμών και Ιδρυμάτων, μετά πρότασιν του Διοικητικού αυτών Συμβουλίου. γ)Πράξις της Ιεράς συνόδου περί διορισμού, δημοσιευομένη εις την Εφημερίδα της Κυβερνήσεως. 3.Δια το επί συμβάσει Ιδιωτικού Δικαίου προσωπικόν απαιτείται: α)η κατά το άρθρ. 124 παρ. 3 του Συντάγματος Κανονιστική Πράξις της Ιεράς Συνόδου, β)σύμβασις Ιδιωτικού Δικαίου, υπογραφομένη υπό του οικείου Προέδρου, ή Ιεράρχου, προκειμένου δε περί Εκκλ. Οργανισμών και Ιδρυμάτων υπό του Διοικητικού Συμβουλίου αυτών, μετά σύμφωνον γνώμην της κατά την προηγουμένην παράγραφον Συνοδικής Επιτροπής, κρινούσης επί της αξιολογήσεως της θέσεως και της μισθολογικής αυτής διαβαθμίσεως. Σελ. 52,22(α) Τεύχος 388-Σελ. 114 Κατά την διάταξιν του άρθρ. 192 του υπ’ αριθ. 9 Κανονισμού της Ιεράς Συνόδου της Εκκλησίας της Ελλάδος «περί καταστάσεως του Προσωπικού της Εκκλησίας της Ελλάδος» (Κώδικος Εκκλησιαστικών Υπαλλήλων) (κατωτ. αριθ. 2) του άρθρ. 2 τροποποιείται καθ’ όσον αντίκειται εις τον κανονισμόν τούτον. 33.Α.θ.1 Εκκλησιαστικοί Υπάλληλοι 137 